  Майя Бывальцева Толшоре Удмуртиысь егитъёслэн «Шунды» огазеяськонзы элькунысь пиналъёс понна куинь лагерь сменаос радъялоз. Со сярысь Калыъёслэн эшъяськон юртсылэн пресс-службаез ивортӥз. 3-11 толшоре «Шундыкар» лагерь ортчоз, отчы 100 пала пиналъёсты возьмало Соосын эстрада, киуж, суредан, фольклор, журналистика, видеоискусство но мукет ӧръёсъя ужалозы. Кылсярысь, кырӟаны пиналъёсты нырысьсэ дышетоз «Шулдыр ӝыт» ансамбльысь Эльвира Панченко.  Мон «Шундыкарен» 2000-тӥ арын тодматски, соку мон «Фольклор» отрядын вал. Сцена вылэ огнам потыны туж кепыралляй, но кышканме вормыны быгатӥ «Эстрада» отрядэ шедьыса. Лагерь мыным удмурт сцена вылэ потыны юрттӥз, удмурт эстрадаен тодматӥз. Лагерез котьку шуныт мылкыдын тодам вайисько Эльвира Панченко, «Шулдыр ӝыт» ансамбльын кырӟасьОзьы ик лагере лыктэмъёслы тодонлыкъёссэс кылбурчи, «Даур ТВ» интернет-телеканалэз кылдытӥсь Богдан Анфиногенов, программист Григорий Григорьев, режиссёр Дмитрий Корепанов но мукетъёсыз сётозы. «Шундыкар» смена Удмуртилэн кунлыкезлы 100 ар тырмонлы сӥземын луоз. Пиналъёс но вожатойёс историен тодматскозы, озьы ик 100 арлы азьпала выжылозы. 6-14 толшоре «Тулкым» смена ужалоз Секыт улон югдуре шедем 40 пиналъёс пӧртэм ӧнеръёсын тодматскозы. Нимысьтыз саклык семья пушкын кусыпъёслы висъялозы. Лагере мыло-кыдо егит семьяос вуылозы. 20-26 толшоре онлайн амалэн «Вамыш» смена радъяськоз Журналистикаен но блогинген тунсыкъяськись пиналъёс лекциос кылзозы, ог-огенызы ужаны дышетскозы. Азьланяз соос «Дарт» газетын «Таур ТВ» интернет-телеканалын стажировка ортчыны быгатозы. Тодэ вайытом, пандемия сэрен «Шундыкар» но «Тулкым» лагерь сменаосты гужем вакытысь толлы выжтӥзы.  Тегъёс: Мерлык Ижкар Удмуртия пиналъёс удмуртъёс Шунды Шундыкар  